## La secretària autonòmica de Turisme visita el Museu de la Setmana Santa Marinera de València

*** Cristina Moreno manifesta el seu compromís de donar suport a la difusió de la Setmana Santa Marinera, que l’any que ve, 2025, celebrarà el centenari de la seua fundació**

La secretària autonòmica de Turisme, Cristina Moreno, ha visitat el Museu de la Setmana Santa Marinera de València, on ha mantingut una reunió amb el president de la Junta Major de la Setmana Santa Marinera, Carles Genís; el secretari general de l’entitat, Sergio Duval, així com la diputada del grup popular en les Corts, Andrea Gigante.

Cristina Moreno ha mostrat el seu interés per conéixer la situació turística actual tant de la festa, reconeguda com d’Interés Turístic Nacional i Medalla d’Or de la ciutat, com del Museu. Així mateix, ha manifestat el seu compromís de donar suport per part de Turisme Comunitat Valenciana a la difusió de la Setmana Santa Marinera de València, que l’any que ve 2025 celebrarà el centenari de la seua fundació.

Per a la responsable de Turisme “és important contribuir a la promoció del patrimoni artístic, cultural i religiós d’esta festa”, al mateix temps que ha volgut subratllar la “singularitat i el patrimoni” que oferix la Setmana Santa Marinera que, al seu juí, representa un autèntic atractiu turístic per a la ciutat de València i per a la Comunitat Valenciana.

Fecha: 29/05/2024